CELEX: 32006R1805
Language: et
Date: 2006-12-07 00:00:00
Title: Komisjoni määrus (EÜ) nr 1805/2006, 7. detsember 2006 , millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I lisa seoses tiamfenikooli, fenvaleraadi ja meloksikaamiga   (EMPs kohaldatav tekst)

8.12.2006   
            
            
               ET
            
            
               Euroopa Liidu Teataja
            
            
               L 343/66
            
         
      KOMISJONI MÄÄRUS (EÜ) nr 1805/2006,
   7. detsember 2006,
   millega muudetakse nõukogu määruse (EMÜ) nr 2377/90 (milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes) I lisa seoses tiamfenikooli, fenvaleraadi ja meloksikaamiga
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes, (1) eriti selle artiklit 2,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Kõiki farmakoloogilisi toimeaineid, mida ühenduses kasutatakse toiduloomadele manustamiseks ette nähtud veterinaarravimites, tuleks hinnata vastavalt määrusele (EMÜ) nr 2377/90.
            
         
               (2)
            
            
               Tiamfenikool on lisatud määruse (EMÜ) nr 2377/90 I lisasse seoses veiste lihaskoe, rasvkoe, maksa, neerude ja piimaga, samuti seoses kanade lihaskoe, naha, rasvkoe, maksa ja neerudega, välja arvatud liigid, kellelt saadakse inimtoiduks ette nähtud mune. Tiamfenikool on lisatud ka kõnealuse määruse III lisasse seoses sigade lihaskoe, naha, rasvkoe, maksa ja neerudega. Pärast nende andmete läbivaatamist, mis taotleja esitas tiamfenikooli jääkide lõplike piirnormide kehtestamiseks sigade puhul, peetakse sobilikuks laiendada tiamfenikooli kirjet määruse (EMÜ) nr 2377/90 I lisas kõigi toiduloomade lihaskoele, rasvkoele, maksale, neerudele ja piimale, välja arvatud liikide puhul, kellelt saadakse inimtoiduks ette nähtud mune. Rasvkoe, maksa ja neerude puhul kehtivaid jääkide piirnorme ei kohaldata kalade suhtes.
            
         
               (3)
            
            
               Fenvaleraat on lisatud määruse (EMÜ) nr 2377/90 III lisasse seoses veiste lihaskoe, rasvkoe, maksa, neerude ja piimaga. Jääkide ajutised piirnormid kaotasid kehtivuse 1. juulil 2006. Pärast nende andmete läbivaatamist, mis taotleja esitas fenvaleraadi jääkide lõplike piirnormide kehtestamiseks veiste puhul, peetakse sobilikuks lisada fenvaleraat määruse (EMÜ) nr 2377/90 I lisasse seoses veiste lihaskoe, rasvkoe, maksa, neerude ja piimaga.
            
         
               (4)
            
            
               Meloksikaam on lisatud määruse (EMÜ) nr 2377/90 I lisasse seoses veiste, sigade ja hobuslaste lihaskoe, maksa ja neerudega ning seoses veisepiimaga. Pärast nende andmete läbivaatamist, mis taotleja esitas meloksikaami jääkide lõplike piirnormide kehtestamiseks seoses küülikutega ja kitsepiimaga, peetakse sobilikuks laiendada meloksikaami kirjet nimetatud lisas küülikute ja kitsede lihaskoele, maksale ja neerudele, samuti kitsepiimale.
            
         
               (5)
            
            
               Seetõttu tuleks määrust (EMÜ) nr 2377/90 vastavalt muuta.
            
         
               (6)
            
            
               Enne käesoleva määruse kohaldamist tuleks anda liikmesriikidele piisavalt aega, et nad saaksid käesolevat määrust arvestades teha kõik vajalikud kohandused kõnealuste veterinaarravimite müügilubadesse, mis on väljastatud vastavalt Euroopa Parlamendi ja nõukogu 6. novembri 2001. aasta direktiivile 2001/82/EÜ (veterinaarravimeid käsitlevate ühenduse eeskirjade kohta). (2)
               
            
         
               (7)
            
            
               Käesoleva määrusega ette nähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2377/90 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 8. veebruarist 2007.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. detsember 2006
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 224, 18.8.1990, lk 1. Määrust on viimati muudetud komisjoni määrusega (EÜ) nr 1729/2006 (ELT L 325, 24.11.2006, lk 6).
   
      (2)  EÜT L 311, 28.11.2001, lk 1. Direktiivi on muudetud direktiiviga 2004/28/EÜ (ELT L 136, 30.4.2004, lk 58).
   
      LISA
      Määruse (EMÜ) nr 2377/90 I lisasse lisatakse järgmine aine (nimekiri farmakoloogilistest toimeainetest, mille puhul kehtivad jääkide piirnormid).
      1.   Antibakteriaalsed ained
      1.2.   Antibiootikumid
      1.2.5.   Fluorfenikool ja seonduvad ühendid
      
         
                     Farmakoloogilised toimeained
                  
                  
                     Markerjääk
                  
                  
                     Loomaliigid
                  
                  
                     Jääkide piirnormid
                  
                  
                     Sihtkude
                  
               
                     “Tiamfenikool
                     
                  
                  
                     Tiamfenikool
                  
                  
                     Kõik toiduloomade liigid (1)
                     
                  
                  
                     50 μg/kg
                  
                  
                     Lihaskude (2)
                     
                  
               
                     50 μg/kg
                  
                  
                     Rasv (3)
                     
                  
               
                     50 μg/kg
                  
                  
                     Maks
                  
               
                     50 μg/kg
                  
                  
                     Neer
                  
               
                     50 μg/kg
                  
                  
                     Piim
                  
               
      2.   Antiparasiitikumid
      2.2.   Ektoparasiitide vastased ained
      2.2.3.   Püretroidid
      
         
                     Farmakoloogilised toimeained
                  
                  
                     Markerjääk
                  
                  
                     Loomaliigid
                  
                  
                     Jääkide piirnormid
                  
                  
                     Sihtkude
                  
               
                     “Fenvaleraat
                     
                  
                  
                     Fenvaleraat (RR, SS, RS ja SR isomeeride summa)
                  
                  
                     Veised
                  
                  
                     25 μg/kg
                  
                  
                     Lihaskude
                  
               
                     250 μg/kg
                  
                  
                     Rasv
                  
               
                     25 μg/kg
                  
                  
                     Maks
                  
               
                     25 μg/kg
                  
                  
                     Neer
                  
               
                     40 μg/kg
                  
                  
                     Piim”
                  
               
      4.   Põletikuvastased ained
      4.1.   Mittesteroidsed põletikuvastased ained
      4.1.4.   Oksikaami derivaadid
      
         
                     Farmakoloogilised toimeained
                  
                  
                     Markerjääk
                  
                  
                     Loomaliigid
                  
                  
                     Jääkide piirnormid
                  
                  
                     Sihtkude
                  
               
                     “Meloksikaam
                     
                  
                  
                     Meloksikaam
                  
                  
                     Sead, hobuslased, küülikud
                  
                  
                     20 μg/kg
                  
                  
                     Lihaskude
                  
               
                     65 μg/kg
                  
                  
                     Maks
                  
               
                     65 μg/kg
                  
                  
                     Neer
                  
               
                     Veised, kitsed
                  
                  
                     20 μg/kg
                  
                  
                     Lihaskude
                  
               
                     65 μg/kg
                  
                  
                     Maks
                  
               
                     65 μg/kg
                  
                  
                     Neer
                  
               
                     15 μg/kg
                  
                  
                     Piim”
                  
               
      
         (1)  Ei kasutata loomade puhul, kelle munad on ette nähtud inimtoiduks; rasvkoes, maksas ja neerudes sisalduvate jääkide piirnormid ei laiene kaladele.
      
         (2)  Kalade puhul hõlmab kõnealune jääkide piirnorm lihaskude ja nahka loomulikes proportsioonides.
      
         (3)  Seatõugude ja kodulinnuliikide puhul hõlmab kõnealune jääkide piirnorm nahka ja rasvkude loomulikes proportsioonides.”